
Husholdningerne rammes af prisstigninger, men mange er velpol- 
strede efter corona 


Forbrugerprisinflationen er i løbet af 2021 og ind i 2022 steget uventet meget. In- 
flationen er således tiltaget fra 0,6 pct. i januar 2021 til 6,7 pct. i april i år. 


I gennemsnit er husholdningerne velpolstrede. Mange er således i besiddelse af en 
reserve, der kan tæres på for at opretholde forbruget i en periode med store pris- 
stigninger og økonomisk usikkerhed. Under coronapandemien har husholdnin- 
gerne akkumuleret en ekstra stødpude på ca. 100 mia. kr. Husholdningernes øko- 
nomi understøttes også af, at beskæftigelsen er steget til det højeste niveau nogen- 
sinde og væsentligt mere end i vores nabolande. Ikke desto mindre er der nogle 
husholdninger, som ikke har mange frie midler til rådighed. 


Forskellige socioøkonomiske grupper har oplevet stigende priser på deres forbrug 
på mellem 5,1 og 7,5 pct. det seneste år, 77. figur 1. Købekraften forventes således 
at være faldet for alle grupper i april 2022, med mellem 3,1 pct. og 6,3 pct. Tallene 
er formentlig overkantskøn, da de ikke tager højde for, at forbrugerne kan have 
skiftet forbruget væk fra varer og tjenester, der er steget meget i pris. 


Figur 1 
Inflationen i april 2022 fører til en betydelig udhuling af husholdningernes realindkomster 

Anm.: Forbrugsudgifterne er fremskrevet med prisudviklingen for 248 varegrupper under antagelse om uændret 
forbrugssammensætning relativt til 2018. Forbrugssammensætningen for de socioøkonomiske grupper er 
taget fra vægtgrundlaget til Danmarks Statistiks husstandsopdelte forbrugerprisindeks i 2020. 
Vægtgrundlaget afspejler forbrugets sammensætning i 2018 og baserer sig på forbrugsundersøgelsen, som er 
en stikprøve. Det er behæftet med betydelig usikkerhed. Der er tale om gennemsnit inden for de enkelte 
grupper. Stigningen i forbrugsudgiften for de tre lønmodtagergrupper er vejet sammen med deres andele af 
beskæftigelsen i 2018. Det er beregningsteknisk antaget, at se/vstændige og lønmodtagere i løbet af den betragtede 
periode oplevede en indkomstfremgang på niveau med den skønnede gennemsnitlige private timelønstigning 
fra 2021 til 2022, at indkomstgrundlaget for uddannelsessagende er SU, at arbejdsløse og folk ude af erhverv i øvrigt 
modtager en ydelse, hvor der sker afdæmpet regulering i medfør af 2012-skattereformen og bidrag til obliga- 
torisk opsparing, og at pensionister og efterlønsmodtagere modtager en folkepension (og figuren tager dermed ikke 
højde for, at der sker afdæmpet regulering og bidrag til obligatorisk opsparing ifm. efterløn). 

Kilde: Danmarks Statistik og egne beregninger. 

